
R O M Â N I A

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE
Privind, modificarea art.2 din Normele metodologice privind stabilirea costului mediu 

             lunar şi a contribuţiei lunare de întreţinere datorată de asistaţii în Căminul 

             pentru Persoane Vârstnice Focsani şi susţinătorii lor legali , aprobate prin  

             Hotărârea Consiliului Local al Municipiului Focşani nr.8/29 ianuarie 2008, 

             cu modificările şi completările ulterioare
Consiliul Local al Municipiului Focşani, judeţul Vrancea, întrunit în şedinţa ordinară ;
          - văzând proiectul de hotărâre iniţiat de Primarul Municipiului Focşani şi raportul comun al Direcţiei resurse umane şi coordonare unităţi subordonate şi Direcţiei economice înregistrat la nr. 7400/10 februarie 2010 prin care se propune modificarea art.2 din Normele metodologice privind stabilirea costului mediu lunar şi a contribuţiei lunare de întreţinere datorată de asistaţii în Căminul pentru Persoane Vârstnice Focşani şi susţinătorii lor legali, aprobate prin Hotărârea Consiliului Local al Municipiului Focşani nr.8/29 ianuarie 2008, cu modificarile si completările ulterioare;
          -  în conformitate cu prevederile art.24 şi art.25 din Legea nr. 17/2000 privind asistenta sociala a persoanelor varstnice, republicata in 2007, cu modificarile si completarile ulterioare;

         -  în baza art. 36, alin. (2), lit.d), alin.(6), lit.a), pct.2. şi în temeiul art.45, alin.(1) din Legea nr. 215/2001, privind administraţia publică locală , republicată în 2007, cu modificările şi completările ulterioare;

HOTĂRĂŞTE   :

     
Art.1 – Modificarea art.2 din Normele metodologice privind stabilirea costului mediu lunar şi a contribuţiei lunare de întreţinere datorată de asistaţii în Căminul pentru Persoane Vârstnice Focşani şi susţinătorii lor legali, aprobate prin Hotărârea Consiliului Local al Municipiului Focşani nr.8/29 ianuarie 2008, cu modificarile si completările ulterioare, după cum urmează:

       „Costul mediu lunar pentru întreţinerea în cămin a unei persoane asistate, se aprobă anual prin Hotărârea Consiliului Local al Municipiului Focşani”.

     
Art.2. Abrogarea Hotărârii Consiliului Local al Municipiului Focşani nr.145/27 mai 2008 si a pct. 2 al art.I din  Hotărârea Consiliului Local al Municipiului Focşani nr.13/27 ianuarie 2009.

-2-

     Art. 3.  Prezenta   hotărâre   va    fi  comunicată  de  către  Direcţia   administraţie publică locală, compartimentelor, birourilor, serviciilor si Primarului Municipiului Focşani, care va asigura executarea acesteia  prin Direcţia administraţie publică locală, Direcţia resurse umane şi coordonare unităţi subordonate, Direcţia economică şi Căminul pentru Persoane Vârstnice Focşani.

